**Αθήνα:** 06.02.2023

**Αρ. Πρωτ.:** 157

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Κρίσιμες συναντήσεις σε Ισραήλ και Παλαιστίνη για τον Ι. Βαρδακαστάνη με την ΕΟΚΕ**

Με την ιδιότητα του προέδρου της Euromed Follow-Up Committee (Επιτροπή Παρακολούθησης της Ευρωμεσογειακής Συνεργασίας της Κοινωνίας των πολιτών) της ΕΟΚΕ, ο πρόεδρος της ΕΣΑμεΑ και του EDF Ιωάννης Βαρδακαστάνης μεταβαίνει στο Ισραήλ την Τρίτη 7 Φεβρουαρίου και στην Παλαιστίνη στις 8 Φεβρουαρίου, ως μέλος αποστολής της ΕΟΚΕ, μαζί με την πρόεδρο της ΕΟΚΕ Christa Schweng, τον πρόεδρο Διεθνών Σχέσεων της ΕΟΚΕ Δημήτρη Δημητριάδη, το μέλος της Επιτροπής Euromed Maria Helena De Felipe Lehtonen, και το μέλος του Γραφείου Διεθνών Σχέσεων της ΕΟΚΕ Thomas Wagnsonner.

Η αποστολή της ΕΟΚΕ πραγματοποιείται στο πλαίσιο της προσπάθειας της ΕΟΚΕ για συνεργασία με τις χώρες του Νότου στη Μεσόγειο και την προώθηση της διαβούλευσης με την κοινωνία των πολιτών σε αυτές. Η αποστολή της ΕΟΚΕ τόσο στο παρελθόν όσο και σήμερα είναι να εμπλέκει κοινωνικοοικονομικούς παράγοντες και άλλους εκπροσώπους της κοινωνίας των πολιτών στη χάραξη πολιτικής στην περιοχή. Η ΕΟΚΕ πιστεύει ακράδαντα ότι αυτό είναι ζωτικής σημασίας για τη συνολική επιτυχία των πολιτικών και είναι πλήρως προσηλωμένη στην ανάπτυξη της διάστασης της κοινωνίας των πολιτών της ευρωμεσογειακής συνεργασίας, ακόμη περισσότερο τώρα όπου ο χώρος για την κοινωνία των πολιτών στην περιοχή συρρικνώνεται.

**Πρόγραμμα**

**7 Φεβρουαρίου Ιερουσαλήμ**

* Συνάντηση με τον Εκπρόσωπο της ΕΕ στη Γάζα και στη Δυτική Όχθη Sven Kühn von Burgsdorff
* Επίσκεψη στο Yad Vashem, Παγκόσμιο Κέντρο Μνήμης του Ολοκαυτώματος, Ιερουσαλήμ
* Συνάντηση με θέμα την πολιτική και κοινωνικοοικονομική κατάσταση στο Ισραήλ καθώς και τα δικαιώματα των Παλαιστινίων εργαζομένων στο Ισραήλ και στις σχέσεις της PGFTU (Παλαιστινιακή Γενική Ομοσπονδία Συνδικάτων) με τους κ.κ. Peter Lerner και Avital Shapira Shabirow, γενικό γιευθυντή και διευθυντή του Τμήματος Διεθνών Σχέσεων της Ομοσπονδίας Εργατών του Ισραήλ και με τον κ. Dan Catarivas, γενικό διευθυντή του Τμήματος Εξωτερικού Εμπορίου και Διεθνών Σχέσεων της Ένωσης Κατασκευαστών του Ισραήλ
* Συνάντηση με εκπρόσωπο του υπουργείου Οικονομικών και Βιομηχανίας
* Συνάντηση με τον κ. Amichai Chikli, υπουργό για θέματα Κοινωνικής Ισότητας και Διασποράς του Ισραήλ
* Ενημέρωση για τις Συμφωνίες του Αβραάμ στο Υπουργείο Εξωτερικών (σ.σ. Οι Συμφωνίες του Αβραάμ είναι μια σειρά κοινών δηλώσεων ομαλοποίησης αρχικά μεταξύ του Ισραήλ, των Ηνωμένων Αραβικών Εμιράτων και του Μπαχρέιν)

**8 Φεβρουαρίου, Ραμάλλα**

* Συναντήσεις με εκπροσώπους του Παλαιστινιακού Οικονομικού και Κοινωνικού Συμβουλίου (PESC), συμπεριλαμβανομένου του Dr Ahmad Majdalani, υπουργό Κοινωνικής Ανάπτυξης Παλαιστίνης και πρόεδρο του PESC
* Συνάντηση με τον Dr Ahmad Majdalani, υπουργό Κοινωνικής Ανάπτυξης Παλαιστίνης και πρόεδρο του PESC
* Συνάντηση με τον κ. Khalid Al-Esseily, υπουργό Εθνικής Οικονομίας Παλαιστίνης
* Συνάντηση με παλαιστινιακές οργανώσεις της κοινωνίας των πολιτών

**9 Φεβρουαρίου Τελ Αβίβ**

* Συνάντηση με τον Επικεφαλής της Αντιπροσωπείας της ΕΕ στο Ισραήλ Dimiter Tzantchev
* Συνάντηση με ισραηλινές οργανώσεις της κοινωνίας των πολιτών
* Συνάντηση με τον Arnon Bar-David, πρόεδρο της Γενικής Ομοσπονδίας Εργατών του Ισραήλ
* Συνάντηση με τον πρόεδρο και μέλη της Οικονομικής και Κοινωνικής Επιτροπής του Ισραήλ (ESCI)
* Συνάντηση με τον Dr Ron Tomer, πρόεδρο της Ένωσης Κατασκευαστών του Ισραήλ

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**  Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |